《寿李太夫人太夫人为本建孝廉母昆季五人》
明代·胡应麟

紫气秦台上碧纱，支机何处问仙槎。庭前瑞凤啼孤竹，阶下名驹列五花。

南岳金珰摇彩日，东陵玉舄步明霞。当筵可认偷桃客，一笑重来阿母家。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。